Հաքան Այտըն Թիւրքէլի այս սպառնալիքի կողքին նշած էր նաեւ Հրանդ Տինքին եւ «Ակօս»ին հասած սպառնալիքները իր գրութեան մէջ։ 2006-ի Փետրուարին Պրուսայէն ուղարկուած Ահմէտ Տէմիր ստորագրեալ նամակով մը Հրանդ Տինք անգամ մը եւս սպառնալիքի ենթարկուեցաւ։ Այս նամակն ալ 2 Փետրուար 2006-ին յանձնուեցաւ Շիշլիի դատախազութեան։ Նոյն շրջանին վարդապետ Սանթորոյի սպանութեան յաջորդեց 6-7 Սեպտեմբերի դէպքերուն մասին ցուցահանդէսին կատարուած յարձակումը։